**Naučno: Doček ledenog doba**

Period u kojem danas živimo, nauka naziva – *interglacijal*; relativno kratak period između dugih ledenih doba. Većina interglacijalnih perioda traje oko osam do deset hiljada godina; približno onoliko koliko je prošlo od završetka poslednjog ledenog doba. Stoga, realna opasnost sa kojom se suočava čovečanstvo, čega se i užasno plaši, za razliku od konvencionalne mudrosti – globalno zagrevanje, jeste u stvari, dolazak novog ledenog doba. NASA predviđa da će 2022. označiti početak naglog hlađenja naše planete.

**Koliko nam je još ostalo**

Ozbiljno, koliko dugo nam je ostalo, koliko imamo vremena da se pripremimo pre nego što led počne da se širi po površini Zemlje. Možda manje od stotinu godina ili, nekoliko stotina godina nam je ostalo do… Jednostavno niko, pa ni američka NASA, to ne zna tačno.

Tokom prošlog veka, zbog industijskog razvoja i pohlepe Zapada, došlo je do porasta temperature na planeti; doduše, relativno skromno; malo više od jedanog stepena. U stvari, povećanje je bilo negde u okviru prirodne varijacije u poslednjih nekoliko hiljada godina. To možemo utvrditi ako pogledamo mape koje prikazuju veličine i razmere velikih ledenih ploča koje su se naslagale tokom poslednjeg ledenog doba. Zamislite, šta bi za čovečanstvo značio povratak uslovima ledenog doba, a ogreva je, zbog ljudske pohlepe i neodgovonosti, sve manje. Gledajući mape, možete da vidite da je veći deo Evrope i Severne Amerike bio potpuno pokriven debelim slojem leda, hiljade metara debele ploče.

**Istorija ledenih doba**

Poslednje *Malo ledeno doba* počelo je negde u 14. veku (1389.), u vreme velikih klimatskih promena, u vremenima kada je Baltičko more bilo potpuno zamrznuto, praćeno promenom klime sa nepodnošljivom hladnoćom i olujama; povećavajući nivo Kaspijskog mora. Nordijska naselja na Grenlandu su nestala. Nestalo je semena na Islandu. Nagoveštaj nevoljama koje dolaze, bili su gotovo nestali usevi u Skandinaviji. Celi svet je bio zbunjen i isprepadan. Sve do sredine 17. veka, u švajcarskim Alpima su glečeri polako „klizali nadole“, brišući pred sobom hiljade farmi i stotine naselja. Na primer, u Engleskoj je Temza zamrzla tokom zime, a 1780. brodovi nisu mogli uplovljavati u Njujoršku luku, jer je potpuno bila zamrzla. Da su ovi prirodni procesi nastavljeni, istorija bi bila sasvim drugačija. Srećom, smanjenje solarnih aktivnosti, koje su i izazvale *Malo Ledeno doba*, su se završile, rezultirajući u procvat današnje civilizacije.

Klima na Zemlji ulazi u neobičan period nestabilnosti, tako naučnici kažu, pre od oko 2,75 miliona godina. Do tog perioda, bilo je vrlo malo ledenih doba. Počevši sa periodom od oko milion godina – ciklusom ledenih doba, koja su trajala oko 100.000 godina, ledena doba su bila razdvojena relativno kratkim interglacijalnim periodima – periodima *Malih ledenih doba*. Jedan od tih perioda je i ovaj u kojem sada živimo. Kroz duži period istorije Zemlje, a pre pojave ledenih doba, bilo je daleko toplije nego što je danas.

I zaista, Sunce na Zemlji je sve svetlije tokom cele istorije; vegetacija je bujala. Pre pet stotina miliona godina, nivo koncentracije ugljen-dioksida je bio oko 13 puta manji od sadašnjeg; a sve do pre od oko 20 miliona godina, nivo ugljen-dioksida nije opadao na nivo manji od onoga koji je danas – nivo, nešto manji od dva puta nego što je danas.

Sigurno je, kažu naučnici, da je umereno povećanje koncentracije ugljen-dioksida produžilo trenutni interglacijalni period. Naučnici nisu još sigurni da li smo dostigli potreban nivo koncentracije, niti znaju koji je to optimalni nivo koji treba da se dostigne da bi se produžio trenutni interglacijalni period. Na ovo pitanje, ni jedan naučnik sveta nema tačan odgovor, iako su ruski naučnici najdalje otišli u nauci „o ledu“.

**Okidač za Novo ledeno doba**

Od slabljenja solarnog ciklusa 2022., jednog od najslabijih kroz vekove, očekuje se da izazove naglo hlađenje Zemlje. Da li će ovo biti okidač koji pokreće Novo ledeno doba?

Umesto proizvoljnih i neodgovornih poziva za ograničenjima emisije ugljen-dioksida, bilo bi korisnije i pametnije da međuvladni paneli o klimatskim promenama i klimatološka zajednica UN-a, ne troše uzaludne napore i ne brinu mnogo o određivanju količine ovog zagađivača, neophodnog da se na neodređeno vreme produži trenutni interglacijalni period. Inače…!?

Trošeći milijarde za borbu protiv umišljenog problema – globalnog zagrevanja, čovečanstvo gubi vreme, primičući se danima kad za sve može biti kasno. Treba pažljivo razmotriti i spasonosnu mogućnost, pre nego što dozvolimo da se izbriše život na našoj planeti.

Milenko Višnjić